
I ba raddau y mae’r amgylchedd dysgu allanol yn darparu cyfleoedd ar gyfer ymglymiad a dysgu disgyblion?

Yn gyntaf, bydd y traethawd hwn yn trafod y cyfnod sylfaen a phwysigrwydd dysgu trwy chwarae. Yna byddwn yn trafod pwysigrwydd dysgu yn yr amgylchedd dysgu allanol a'r effaith y gall yr amgylchedd ei chael ar ymddygiad plant. Y cwestiwn ymchwil y mae’r traethawd hwn yn bwriadu ei drafod yw ‘i ba raddau y mae’r amgylchedd dysgu allanol yn darparu cyfleoedd ar gyfer ymglymiad a dysgu disgyblion?’. Defnyddir y raddfa leuven fel offeryn i gofnodi sut mae'r plant yn ymateb i'r wers a pa mor hapus maen nhw'n ymddangos yn ystod y wers. Bydd y traethawd hefyd yn trafod yr anfanteision i'r raddfa leuven a hefyd y cyfrifoldebau moesegol mae rhaid i ymchwilwyr dilyn er mwyn cynnal arsylwad, er enghraifft cadw gwybodaeth bersonol yn ddienw. Bydd y traethawd hefyd yn trafod y fideo ble mae’r plant yn creu llong môr-ladron tu allan. Mae'r fideo yn dangos bod y plant yn canolbwyntio ac yn cymryd rhan yn y dasg. Yn olaf, bydd y traethawd yn trafod cyfyngiadau’r ymchwil gan efallai nad yw’r fideo yn cynrychioli yn union fel mae’r plant yn ymglymu yn y wers.  

Nod y cyfnod sylfaen yw darparu addysg gyfannol i ddisgyblion gan ei bod yn sicrhau mai lles y plant yw’r ffocws yr addysg. Un ffordd y gallwn weld hynny'n cael ei weithredu o fewn y cyfnod sylfaen yw bod y cyfnod sylfaen yn cofleidio hawliau plant y genedl unedig. Mae'r cyfnod sylfaen wedi pwysleisio pwysigrwydd erthygl 12 mewn ystafelloedd dosbarth yng Nghymru (Save the Children, 1989). Erthygl 12 yw'r hawl i farn plant gael ei chlywed a'i gweithredu gan yr ysgol (Save the children, 1989). Enghraifft arall o'r cyfnod sylfaen sy'n darparu addysg gyfannol yw'r pwysigrwydd a roddir ar ysgolion i sicrhau lles emosiynol yn ogystal â llwyddiant academaidd. Gellir gweld hyn yn y cyfnod sylfaen oherwydd un o’r saith maes dysgu yw datblygiad personol a chymdeithasol lles ac amrywiaeth ddiwylliannol’ lle mae’r athrawon yn canolbwyntio ar les y plant (Llywodraeth Cymru, 2015).

Yn y cyfnod sylfaen defnyddir chwarae fel offeryn i ddysgu plant mewn ffordd hwyliog a chyffrous. Dadleua Montessori a Froebel ei bod yn hanfodol i blant gael eu haddysgu mewn ffordd hwyliog ac sydd o ddiddordeb i’r plant (Froebel yn Grey a MacBlain, 2015, tud. 3). Eu cred yw y dylai plant fod â diddordeb yn y gwaith y mae'r athro'n ei ddarparu (Froebel yn Grey a MacBlain, 2015, tud. 3). Dadleuwyd gan Wainwright ac eraill bod y cyfnod sylfaen yn gweithredu chwarae annibynnol yn ogystal â chwarae addysgol dan arweiniad athrawon ac maent yn disgrifio hyn fel ‘playful pedagogy’ (Wainwright, et al. 2016, tud. 514).

Mae'r amgylchedd yn y cyfnod sylfaen hefyd yn bwysig. Mae'r cwestiwn ymchwil rydw i wedi dewis ymchwilio yn edrych ar bwysigrwydd yr ardal allanol ar gyfer ymglymiad a dysgu disgyblion. Dadl Llywodraeth Cymru yw bod yr amgylchedd allanol yn ‘elfen hanfodol’ o ‘ddysgu arbrofol’ ac mae wedi cyhoeddi llawlyfr i annog ysgolion i ddefnyddio’r ardal allanol yn eu gwersi (Llywodraeth Cymru, 2009). Mae'r llawlyfr yn nodi pa mor hanfodol yw dysgu yn yr ardal allanol a hyd yn oed yn rhoi enghreifftiau o sut mae dysgu maes tu faes yn cyd-fynd â saith egwyddor y cyfnod sylfaen (Llywodraeth Cymru, 2009). Mae lles yn hanfodol y cyfnod sylfaen ac mae'r ardal allanol yn cynnig cyfle i blant ddysgu'n gorfforol. Dadleuodd Froebel hefyd dylai plant gael profiadau dan do ac tu allan (Froebel mewn Richards, 2010, tud. 47) Yn waith Froebel roedd yr ardd yn hanfodol oherwydd credodd y dylai plant gael profiad a deall pwysigrwydd natur (Froebel mewn Richards, 2010, tud. 47). Dadleua Harding a Thomas fod dysgu corfforol yn offeryn pwysig nid yn unig i wellhau’r iechyd y disgyblion ond bod plant yn gwneud synnwyr o’r byd o’u cwmpas trwy ddefnyddio sgiliau corfforol (Thomas a Harding, 2011, tud. 14).

Mae'r ardal allanol hefyd yn rhoi cyfle i'r plant ddysgu mewn amgylchedd gwahanol i'w hystafelloedd dosbarth. Mae Harding a Thomas yn awgrymu bod yr ardal allanol yn rhoi cyfle i blant ddatblygu eu dysgu gwybyddol trwy brofi heriau'r ardal allanol (Harding a Thomas, 2011, tud. 14). Yr ardal allanol yn cynnig y cyfle i ddefnyddio eu synhwyrau plant, er enghraifft maent yn gallu clywed y gwynt neu gallant deimlo'r dŵr (Harding a Thomas, 2011, tud. 15). Mae hyn yn rhoi cyfle i’r blant ddatblygu nid yn unig eu sgiliau academaidd ond hefyd yn rhoi cyfle iddynt gysylltu â'u synhwyrau. Mae hyn yn cysylltu â nodau’r cyfnod sylfaen sef i creu addysg gyfannol i blant wrth iddo wella eu ‘datblygiad personol’ (Llywodraeth Cymru, 2015). 

Mae Black yn dadlau bod plant sy'n cael trafferth yn yr ystafell ddosbarth yn mwynhau’r ardal allanol oherwydd mae’r amgylchedd yn rhoi cyfle i'r plant i fynegi eu hunain (Black, 2019). Mae Black hefyd yn nodi ei fod wedi gweld blant nad ydyn fel arfer yn cymryd rhan yn y dosbarth yn ymglymu yn yr ardal allanol (Black, 2019). Rhaid nodi bod Black yn athro ysgol gynradd a dyma'i farn ar fuddion dysgu yn yr ardal allanol. Mae'n rhannu ei brofiad o addysgu yn yr ardal allanol a'r manteision y mae wedi ei weld. Nid oes unrhyw sôn yn yr erthygl ei fod wedi gwneud unrhyw fath o ymchwil ar y pwnc hwn. Cyhoeddwyd yr erthygl hon gan TES, mae TES yn ffynhonnell wybodaeth ddibynadwy ar y cyfan mewn perthynas ag addysg. Byddai TES hefyd yn cytuno gyda dadleuon Black oherwydd maen nhw wedi cyhoeddi ei erthygl ar eu gwefan.

Yn yr un modd, mae Kinver yn dadlau bod manteision mawr i addysg yn yr ardal allanol ond mae'n dadlau bod diffyg cefnogaeth o'r llywodraeth yn golygu nad yw ardal allanol yn flaenoriaeth i ysgolion (Kinver, 2016). Mae erthygl Kinver yn tynnu tystiolaeth o adroddiad gan Sue Waite o Brifysgol Plymouth a fyddai wedi ymchwilio i'r pwnc cyn ei gyhoeddi (Kinver, 2016). Fodd bynnag, nid yw'r erthygl yn nodi enw'r yr adroddiad nac yn gosod linc i'r adroddiad. Mae hwn yn gwestiynau os mae Kinver wedi ymchwilio i'r adroddiad yn fyr er mwyn cynhyrchu erthygl yn gyflym.

Er mwyn ateb y cwestiwn i ba raddau y mae'r amgylchedd dysgu yn yr ardal allanol  yn darparu cyfleoedd i ddisgyblion ymglymu a dysgu, rhaid arsylwi disgyblion yn yr amgylchedd hwn. Yn ddelfrydol, byddai arsylwi cymhariaeth rhwng yr ymglymiad plant yn yr ystafell ddosbarth ac yn yr ardal allanol i weld a yw ymddygiad a chyfranogiad disgyblion yn wahanol mewn gwahanol amgylchoedd. Defnyddir y raddfa leuven yn yr arsylwad hwn i weld sut mae plant yn gweithio tu allan. Mae'r raddfa leuven yn offeryn pwysig a ddefnyddir gan ymchwilwyr i arsylwi plant. Mae'r raddfa leuven yn defnyddio sgôr pum pwynt sy'n mesur llesiant ac ymglymiad (Laevers, 2001, tud. 1). Nod y dull hwn yw deall pam mae plant yn teimlo'n fwy cyfforddus i gymryd rhan nag eraill. Mantais arall y raddfa leuven yw bod  ymchwilwyr yn gallu casglu data yn y gwahanol leoliadau ac mae'n ‘defnyddio cymysgedd o ddata ansoddol a meintiol’ (New South Wales Government, 2019).

Fodd bynnag, mae cyfyngiadau i'r raddfa leuven neu unrhyw arsylwad. Cyn cynnal arsylwad mae angen i'r ymchwilydd gael dealltwriaeth glir o'r hyn y mae ef neu hi'n anelu at. Dadleua Denscombe fod pedwar prif bwynt y mae'n rhaid i ni eu hystyried cyn cynnal arsylwad.
• Gofynnwch y cwestiynau pwysig ar yr amserlen arsylwi yn unig. Mae angen i ni feddwl am y cwestiwn ymchwil rydyn ni'n ceisio'i ateb.
• Dylai'r amserlen arsylwi gynnwys yr holl gwestiynau angenrheidiol.
• Dylai'r amserlen arsylwi fod yn glir
• Casglu gwybodaeth yn rheolaidd
(2014, tt. 208-209).

Fel y disgrifir yn Cohen, Manion a Morrison nid oes byth sylw diduedd gan fod yr ymchwilydd yn dehongli'r sefyllfa (2018, tud. 396). Mae'r ymchwil yn casglu tystiolaeth yn amheus gan y bydd bob ymchwilwyr yn dehongli a barnu sefyllfa hollol wahanol (Cohen, et al., 2018, tud. 396). Mae Cohen, Manion a Morrison yn nodi ‘what we observe depends on when, where and for how long we look’ felly nid ydym byth yn gweld y darlun cyfan (2018, tud. 396). Felly, mae'r raddfa Leuven yn offeryn defnyddiol i gofnodi arsylwadau, fodd bynnag mae bob arsylwad gyda chyfyngiadau.

Cyn cynllunio'r arsylwad mae angen deall y cyfrifoldebau moesegol sydd gennych chi fel ymchwilydd. Mae'r rhain yn cynnwys cael caniatâd ysgrifenedig gan rieni neu warcheidwaid y plant cyn cynnal unrhyw fath o arsylwad. Mae hefyd yn bwysig amddiffyn preifatrwydd yr holl ddisgyblion a'r ysgol. Mae hyn yn bwysig gan fod gan bob person a sefydliad hawl i breifatrwydd fel y nodwyd gan BERA mewn ‘Ethical Guidelines for Education Research’ (2018, tud. 21). Felly, mae cyfrinachedd ac anhysbysrwydd yn hanfodol wrth gynnal arsylwad. Gellir cyflawni hyn trwy ‘fictionalising’ data i sicrhau anhysbysrwydd, er enghraifft defnyddio plentyn A, plentyn B a phlentyn C yn lle enwau (BERA, 2018, tud. 21). Mae BERA hefyd yn cydnabod y cyfrifoldebau cyfreithiol sydd gan ymchwilwyr o dan y ‘General Data Protection Regulation’ (GDPR) sy'n nodi y dylai cwmnïau, sefydliadau ac ymchwilwyr dienw gwybodaeth bersonol (BERA, 2018, tud. 25). Hefyd, mae'r ddyletswydd ar yr ymchwilwyr i baratoi a rhagweld problemau gall digwydd i’r disgyblion sy'n cymryd rhan yn eu harsylwad. Fel y nodwyd gan Denscombe rhaid i blant beidio â dioddef unrhyw niwed seicolegol na chorfforol wrth gymryd rhan yn yr arsylwad (2014, tud. 310).

Mae'r fideo yn dangos plant yn chwarae môr-ladron yn yr ardal allanol. Maent yn creu llong môr-ladron ac yn hwylio i gasglu trysor. O'r fideo mae'n ymddangos bod y plant i gyd yn cael amser gwych yn chwarae dychmygus. Maent yn defnyddio eu dychymyg ac yn creu golygfeydd. Mae'n ymddangos mai nhw sydd yn arwain y wers. Mae'n ymddangos bod y plant yn gweithio'n dda fel tîm, er enghraifft mae'r plant i gyd yn helpu i gario eitem drwm i'r llong môr-ladron. Hefyd, mae'n ymddangos bod y plant yn gwybod beth yw eu rôl o fewn y gêm ddychmygol, gyda rhai'n hwylio'r llong. Mae'r plant i gyd yn canolbwyntio ar y gweithgaredd hwn gan ei fod o ddiddordeb iddynt. Mae'n ymddangos bod pob un o'r plant yn cydweithredu'n dda gyda'i gilydd yn y chwarae cydweithredol. Maent hefyd yn cyfathrebu'n dda gyda’i gilydd, er enghraifft pan ddaeth un o hyd i drysor, hysbysodd i weddill y grŵp ac yna hwyliodd y grŵp i ffwrdd i gyrchfan arall.
(Department for Education, 2011). 

Fe wnes i greu amserlen arsylwi (gwelwch atodiad 1) ond roedd yn anodd cwblhau'r amserlen gan nad oedd y fideo yn dangos yr un plentyn yn ddigon aml i greu argraff deg o'r wers. Hefyd dim ond 6 munud oedd y fideo ond byddai'r wers wedi bod yn hirach na hynny. Felly, nid yw'n argraff deg o ymglymiad y plant yn y gweithgaredd yn yr ardal allanol. Er hynny rwyf wedi penderfynu trafod tri disgybl yn fyr.

Disgybl A: mae'r disgybl hwn yn cymryd rhan fawr yn y gweithgaredd hwn. Mae ef / hi yn arwain ac mae'n dweud wrth o eraill beth i'w wneud. Mae ef / hi yn hyderus iawn ac yn arwain y grŵp hwn.
Disgybl B: mae gan y disgybl hwn ddiddordeb mawr yn y gweithgaredd hefyd. Mae'n ymddangos yn fwy na pharod i gyfathrebu ag eraill ac mae'n ymddangos ei fod yn mwynhau bod yn fôr-leidr. Mae'n ymddangos ei fod yn cael i wrthdynnu yn hawdd ac nid yw bob amser yn canolbwyntio ar y nod y wers. 
Disgybl C: ymddengys ei fod hefyd yn ymgysylltu yn dda gydag eraill yn y gweithgaredd hwn. Mae ef / hi yn hapus yn ymgysylltu â'r dasg. Nad yw'r plentyn hwn yn hyderus wrth drafod y dasg gyda'r oedolyn arall. Ond, wrth edrych ar y fideo yn ofalus mae'n ymddangos ei fod ef / hi yn siarad ag eraill ond nid yw'r fideo yn canolbwyntio ar hyn.
(Department for Education, 2011).

Felly, mae'n anodd ateb y cwestiwn ymchwil i ba raddau y mae'r ardal allanol yn annog plant i ymglymu os ydym yn edrych ar glip o wers sydd wedi cael i olygu. Fodd bynnag, mae'n ymddangos bod pob un o'r plant yn frwdfrydig yn ystod y wers ac yn fwy na pharod i esgus bod yn fôr-ladron.

Mae'r fideo o'r plant yn chwarae tu allan yn dangos bod pob plentyn wedi mwynhau'r amgylchedd allanol ac yn cymryd rhan yn y wers. Ond nad oes gennym unrhyw syniad sut mae’r plant yna yn ymddwyn yn yr ystafell dosbarth. Felly, mae'n amhosibl dweud taw’r amgylchedd allanol wnaeth ysbrydoli’r plant i ymglymu yn y wers. Fodd bynnag, mae ysgolion eraill wedi sylwi bod yr amgylchedd allanol wedi cael effaith ar ddatblygiad academaidd a chymdeithasol disgyblion. Mae Ysgol Gynradd Blaengwawr yn enghraifft o ysgol sydd wedi datblygu eu hamgylchedd dysgu allanol ac wedi gweld gwelliannau mewn datblygiad llafar ac ysgrifenedig (ESTYN, 2017). 

I gloi, mae'n amhosibl dweud o'r arsylwad hwn fod yr amgylchedd allanol yn cael effaith enfawr ar ymglymiad a dysgu disgyblion gan nad oes gennym y dystiolaeth i gefnogi hyn. Ond mae damcaniaethwyr ac athrawon wedi dadlau bod yr ardal allanol yn cael effaith ar ymglymiad plant. Felly, mae'r amgylchedd allanol yn cael effaith ar ymglymiad ac addysg plant ond nid yw ein fideo yn profi hyn.

Atodiad 1: 

Amserlen Arsylwi 

Cwestiwn Ymchwil: I ba raddau y mae’r amgylchedd dysgu allanol yn darparu cyfleoedd ar gyfer ymglymiad a dysgu disgyblion?


Fy enw: Rebecca
Gwers: Chwarae môr-ladron yn yr ardal allanol

Lefel o Gyfraniad: 

	Disgybl 
	A
	B
	C

	Sgôr am y sesiwn (1-5)
	5
	4
	4

	Sgôr bob 2 munud 
	5, 5, 5.
	4, 4, 5.
	3, 4, 4.

	Sylwadau Ychwanegol 
	· 
	· 
	· 


Graddfa: 1 = byth yn cyfrannu, 2 = Yn Anaml, 3 = Weithiau, 4 = Yn Aml, 5 = Yn wastad cyfrannu.

